Document ID: /roh_data/filtered/fineweb-2-filterrobots_roh.jsonl.gz/18444

Fritz e Paul Sarasin, Carl Schröter, sco era l’Engiadinais Steivan Brunies – ils fundaturs dal Parc Naziunal da pli tard, sa faschevan quitads observond las intervenziuns progressivas en il mund muntagnard e l’industrialisaziun creschenta. Els han fundà la Lia svizra per la protecziun da la natira, per far frunt a quest svilup. Lur visiun: reservar in toc terren, nua che la natira duai pudair sa sviluppar senza intervenziuns da l’uman. Brunies commentescha quai il 1906 cun ils suandants pleds:
„… be tras in’ovra d’ina tala dimensiun èsi da sperar ch’ins possia salvar la flora e fauna anc existenta ed oriunda da noss pajais en in territori specific".